เรียนรู้การนับทั้ง 2 ระบบ ฝึกออกเสียงให้คล่อง เรียนภาษาเกาหลีคำอื่นๆ
ในภาษาเกาหลี คุณจะพบชุดตัวเลข 2 แบบที่แตกต่างกันอย่างสิ้นเชิง แบบหนึ่งมาจากภาษาเกาหลี อีกแบบมาจากภาษาจีน (บางครั้งเรียกระบบนี้ว่าระบบคำยืมจีน-เกาหลี) โดยส่วนใหญ่ หากคุณแค่นับเลข 1 ถึง 10 (ไม่ได้นับเงินหรือกรณีอื่นๆ) คุณก็จะใช้การนับแบบเกาหลี (ในเทควันโดก็เช่นกัน)  ตัวเลขภาษาเกาหลีเขียนโดยใช้ตัวอักษรที่เรียกว่า “ฮันกึล” และไม่เขียนโดยใช้ตัวอักษรโรมัน  ด้วยเหตุนี้ การสะกดคำต่างๆ ด้วยตัวอักษรโรมันจึงแตกต่างกันไปและเกี่ยวกับการออกเสียงด้วย   1 하나 (ฮานา) 2 둘 (ทุล) 3 셋 (เซท) 4 넷 (เนท) 5 다섯 (ทาซอท) 6 여섯 (ยอซอท) 7 일곱 (อิลกบ) 8 여덟 (ยอดอล) 9 아홉 (อาฮบ) 10 열 (ยอล)   ข้อควรจำ: คนเกาหลีใช้ทั้ง 2 ระบบโดยขึ้นอยู่กับสถานการณ์ ตัวอย่างเช่น อาจนับเลข 10 ได้โดยใช้สองคำที่ต่างกันอย่างสิ้นเชิง ขึ้นอยู่กับว่าจะนับอะไร  อย่างไรก็ตาม สิ่งของส่วนใหญ่จะนับด้วยระบบเลขเกาหลี ยกเว้นการนับเงิน ดังนั้น หนังสือ คน ต้นไม้ หรือจำนวนสิ่งของใดๆ ก็ตามจะนับด้วยเลขเกาหลี เลขเกาหลีจะใช้กับจำนวนสิ่งของตั้งแต่ 1 ถึง 60 และอายุ ตัวเลขแบบจีนจะใช้กับวันที่ หมายเลขโทรศัพท์ เงิน ที่อยู่ และเลขที่มากกว่า 60  1 일 (อิล) 2 이 (อี) 3 삼 (ซัม) 4 사 (ซา) 5 오 (โอ) 6 육 (ยุก) 7 칠 (ชิล) 8 팔 (พัล) 9 구 (กู) 10 십 (ชิบ) อย่างไรก็ตาม มีกรณีพิเศษเช่นกันที่จะใช้เลขแบบจีนนับตัวเลขจำนวนน้อยๆ ซึ่งรวมไปถึง ที่อยู่ หมายเลขโทรศัพท์ วัน เดือน ปี นาที หน่วยความยาว พื้นที่ น้ำหนัก ปริมาตร และเลขหลังทศนิยม แต่โดยปกติแล้ว จะใช้เลขแบบจีนนับเลขที่มากกว่า 60  แม้คุณควรใช้เลขระบบเกาหลีเพื่อนับ 1-10 ในเทควันโด แต่คุณควรใช้เลขระบบจีนเพื่อเรียกระดับของแต่ละคน ดังนั้น ผู้ได้สายดำระดับหนึ่งจะเรียกว่า “อิล ดัน” โดยใช้เลขระบบจีนนับเลข 1 (อิล) เราสามารถนับเลขศูนย์ได้ 2 วิธี แต่ทั้งคู่เป็นระบบจีน  ใช้ 영 (ยอง) เมื่อกล่าวถึงคะแนนที่สามารถให้หรือตัดออกได้ เช่น คะแนนในเกมส์หรือการตอบคำถาม อุณหภูมิ และเวลาใช้เลขศูนย์ในคณิตศาสตร์   ใช้ 공 (กง) กับหมายเลขโทรศัพท์ ขึ้นอยู่กับคำที่คุณพูด คุณอาจเน้นเสียงที่พยางค์ที่ต่างออกไปเพื่อให้ออกเสียงได้ถูกต้อง บางเว็บไซต์อาจให้คุณฟังเสียงเจ้าของภาษาออกเสียงคำเหล่านั้นได้ คุณสามารถอัดเสียงตัวเองเพื่อเปรียบเทียบได้เช่นกัน  เน้นเสียงให้ถูกพยางค์ เช่น คุณควรเน้นพยางค์ที่สองเมื่อพูดคำว่า ฮานา (หนึ่ง) ทาซอท (ห้า) และ ยอซอท (หก) แต่คุณควรเน้นพยางค์แรกเมื่อพูดคำว่า อิลกบ (เจ็ด) ยอดอล (แปด) และ อาฮบ (เก้า) อย่าเพิ่งยอมแพ้หากคุณเห็นการสะกดตัวเลขที่ต่างออกไปตามเว็บไซต์ต่างๆ เพราะตัวอักษรเกาหลีอาจเขียนต่างออกไปเมื่อเป็นการแสดงวิธีออกเสียง ในการนับเลขเทควันโด พยางค์ที่เน้นไม่เสียงนั้นอาจไม่ออกเสียงเลย เช่น ออกเสียงว่า “ฮัน” แทน ฮานา และ “ทัซ” แทน ทาซอท  ห่อลิ้นเมื่อออกเสียง “ล” ในคำว่า ชิล และ พัล โดยเสียง “ล” จะออกเสียงกับคำว่า let ในภาษาอังกฤษ ไม่เหมือนเสียง “ล” ในคำว่า tall เสียง “ช” ในคำว่า ชิบ นั้นออกเสียงคล้าย ซิบ การออกเสียงว่า ชิบ นั้นไม่ดีเท่าไร เพราะมันมีความหมายเกี่ยวกับการมีเพศสัมพันธ์! มีหลายกรณีในภาษาเกาหลีที่พยัญชนะไม่ออกเสียงเลย และคุณจะออกเสียงไม่ถูกต้องหากไม่รู้ว่าตัวอักษรเหล่านั้นคืออะไรบ้าง  ตัวสะกด “ท” นั้นแทบไม่ออกเสียงเลยในคำว่า เซท และ เนท ในภาษาเกาหลี พยัญชนะ “ด” ออกเสียงเป็น “ท” เมื่อเป็นพยัญชนะต้นและตัวสะกด และพยัญชนะ “ล” ออกเสียงเป็น “ร” เมื่อเป็นพยัญชนะต้น ยังมีกฎหลากหลายมาก คุณควรค้นคว้าเพิ่มเติมด้วย ผู้พูดภาษาอังกฤษมักลงท้ายคำด้วยเสียง เช่น ออกเสียง “พ” ในคำว่า trip ด้วยการพ่นลมเบาๆ จบท้าย แต่ผู้พูดภาษาเกาหลีไม่จบคำด้วยการพ่นลมหายใจ คนเกาหลีจะจบคำโดยคงรูปปากให้อยู่ตำแหน่งเหมือนกับตอนที่พูดพยัญชนะตัวสุดท้าย เหตุผลหนึ่งที่หลายคนเรียนการนับเป็นภาษาเกาหลีก็เพราะต้องนับเลขตอนยืดร่างกายและซ้อมเทควันโด หากนั่นคือเหตุผลว่าทำไมคุณถึงอยากเรียนนับเลขภาษาเกาหลี มันก็อาจเป็นประโยชน์ไม่น้อยหากคุณเรียนรู้คำอื่นๆ ที่เกี่ยวกับเทควันโดด้วย  ท่าเตะด้านหน้า ในภาษาเกาหลีคือ 앞차기 (อับ-ชา-กิ) การเตะคือ ชา-กิ ท่าเตะตัด คือ 돌려차기 (ทล-รยอ-ชา-กิ)  คำสั่งเทควันโดที่สำคัญได้แก่: สั่งตรง หรือ 차렷 (ชา-รยอต), กลับที่เดิม หรือ 바로 (บา-โร) และ ตะโกน หรือ 기합(กี-ฮับ)   คำเกาหลีอื่นๆ ที่ใช้ในเทควันโดได้แก่: ขอบคุณ (คัม-ซา-ฮัม-นี-ดา) สวัสดี (อัน-ยอง-ฮา-เซ-โย) ลาก่อน (อัน-ยอง-ฮี-คา-เซ-โย) บางทีคุณคงไม่อยากหยุดแค่เลข 10 จริงๆ แล้วการนับเลขมากกว่า 10 นั้นง่ายมากถ้าคุณเข้าใจหลักการ  คำว่า ยอล แปลว่า 10 ในภาษาเกาหลี ดังนั้น หากคุณอยากพูดเลข 11 ก็เพียงแค่พูด ยอล ต่อด้วยเลข 1 ซึ่งก็คือ ฮานา ดังนั้นจึงพูดได้ว่า ยอลฮานาและทำอย่างงี้ต่อไปตั้งแต่ 1-19 คำว่า ยอล ออกเสียงแบบห่อลิ้นที่ “ล” ท้ายพยางค์ด้วย เลข 20 คือ ซือมุล สำหรับเลข 21-29 ให้เริ่มด้วยคำว่า ซือมุล ที่แปลว่า 20 ดังนั้น เลข 21 คือ ซือ-มุล ต่อด้วยเลข 1 กลายเป็น ซือมุลฮานา ใช้วิธีการเดียวกันนับเลขที่สูงขึ้นไป โดยใช้คำเหล่านี้: 30 (ซอ-รึน) 40 (มาฮึน) 50 (ชวีน) 60 (เย-ซุน) 70 (อี-รึน) 80 (ยอ-ดึน) 90 (อา-ฮึน) และ 100 (แพก). ภาษาเกาหลีอาจดูคล้ายภาษาจีนหรือภาษาญี่ปุ่นสำหรับคนที่ไม่เคยเรียนมาก่อน แต่จริงๆ แล้วภาษาเกาหลีต่างออกไป และง่ายกว่าด้วย  ตัวฮันกึลของภาษาเกาหลีประกอบด้วย 24 ตัวอักษรและมีความแตกต่างกันเล็กน้อย ไม่เหมือนกับภาษาเอเชียอื่นๆ ที่อาจต้องเรียนรู้การเขียนเป็นร้อยแบบ  ในการเขียนภาษาเกาหลี แต่ละตัวอักษรจะแทนหนึ่งพยางค์ และทุกพยางค์ในภาษาเกาหลีจะเริ่มด้วยพยัญชนะเสมอ หากมองดีๆ แล้ว การเรียนภาษาอังกฤษนั้นยากกว่า เพราะคำเช่น “read” นั้นออกเสียงแตกต่างจากรูปของคำโดยสิ้นเชิง ซึ่งภาษาเกาหลีไม่เป็นแบบนั้น!
ฝึกระบบการนับแบบเกาหลี. นับเลขระบบจีนให้คล่อง. ฝึกนับเลขศูนย์. ออกเสียงคำให้ถูกต้อง. ฝึกนับเลขในเทควันโดให้คล่อง. ควรสังเกตว่าเมื่อใดที่พยัญชนะไม่ออกเสียงหรือเมื่อใดที่ออกเสียงคล้ายตัวอื่น. ใช้ภาษาเกาหลีในคำสั่งและการเตะเทควันโด. นับเลขมากกว่า 10. ลองสังเกตว่าภาษาเกาหลีแตกต่างจากภาษาอื่นอย่างไร.
https://www.wikihow.com/Count-to-10-in-Korean https://www.wikihow.com/Count-to-10-in-Korean https://www.wikihow.com/Count-to-10-in-Korean
Learning the Two Systems Mastering the Pronunciation Studying Other Korean Words